title: 2014/16/KKBP: A Politikai és Biztonsági Bizottság EUBAM Libya/1/2014 határozata ( 2014. január 14. ) az Európai Unió líbiai integrált határigazgatást segítő missziója (EUBAM Libya) tekintetében a hozzájáruló felek bizottságának a létrehozásáról

text:
               18.1.2014

               HU

               Az Európai Unió Hivatalos Lapja

               L 14/13

         A POLITIKAI ÉS BIZTONSÁGI BIZOTTSÁG EUBAM LIBYA/1/2014 HATÁROZATA
   (2014. január 14.)
   az Európai Unió líbiai integrált határigazgatást segítő missziója (EUBAM Libya) tekintetében a hozzájáruló felek bizottságának a létrehozásáról
   (2014/16/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió líbiai integrált határigazgatást segítő missziójáról (EUBAM Libya) szóló, 2013. május 22-i 2013/233/KKBP tanácsi határozatra (1) és különösen 10. cikkének (3) bekezdésére,
   mivel:

               (1)

               A 2013/233/KKBP határozat 10. cikke (3) bekezdésének értelmében a Tanács felhatalmazta a Politikai és Biztonsági Bizottságot (PBB), hogy meghozza az Európai Unió líbiai integrált határigazgatást segítő missziója (EUBAM Libya) tekintetében a hozzájáruló felek bizottságának (HFB) létrehozására vonatkozó megfelelő határozatokat.

               (2)

               Az Európai Tanács a 2001. június 15–16-i göteborgi ülésén elfogadott következtetéseiben megállapította a harmadik államok rendfenntartó missziókhoz történő hozzájárulásának irányadó elveit és szabályait. A Tanács 2002. december 10-én jóváhagyta „A nem uniós tagállamok uniós polgári válságkezelési műveletekhez való hozzájárulására vonatkozó konzultációk és szabályok” című dokumentumot, amely meghatározta a harmadik államok polgári válságkezelési műveletekben való részvételének szabályait, beleértve a hozzájáruló felek bizottságának (HFB) létrehozását is.

               (3)

               A HFB-nek olyan fórumként kell működnie, ahol az EUBAM Libya irányításához kapcsolódó valamennyi probléma megvitatásra kerül a hozzájáruló harmadik államokkal. Az EUBAM Libya politikai ellenőrzését és stratégiai irányítását gyakorló PBB-nek figyelembe kell vennie a hozzájáruló felek bizottsága által kifejtett nézeteket,

         ELFOGADTA EZT A HATÁROZATOT:
   1. cikk
   Létrehozás és feladatmeghatározás
   (1)   Ezzel a határozattal létrejön az Európai Unió líbiai integrált határigazgatást segítő missziója (EUBAM Libya) tekintetében a hozzájáruló felek bizottsága (HFB).
   (2)   A HFB feladatmeghatározását „A nem uniós tagállamok uniós polgári válságkezelési műveleteihez való hozzájárulására vonatkozó konzultációk és szabályok” című dokumentum tartalmazza.
   2. cikk
   Összetétel
   (1)   A hozzájáruló felek bizottságának tagjai a következők:

               —

               valamennyi tagállam képviselői, valamint

               —

               azon harmadik államok képviselői, amelyek részt vesznek az EUBAM Libya-ban és ahhoz hozzájárulást biztosítanak.

         (2)   A Bizottság képviselője szintén jelen lehet a hozzájáruló felek bizottságának ülésein.
   3. cikk
   Tájékoztatás a misszióvezetőtől
   A misszióvezető rendszeresen tájékoztatja a hozzájáruló felek bizottságát.
   4. cikk
   Az elnök
   A hozzájáruló felek bizottságának elnöke az Unió külügyi és biztonságpolitikai főképviselője vagy az ő képviselője.
   5. cikk
   Ülések
   (1)   Az elnök rendszeresen összehívja a hozzájáruló felek bizottságát. Ha a körülmények megkívánják, az elnök kezdeményezésére vagy bármely tag kérésére rendkívüli ülés hívható össze.
   (2)   Az elnök az ülést megelőzően megküldi az ülés tervezett napirendjét és az üléshez kapcsolódó dokumentumokat. Az elnök feladata, hogy tájékoztassa a PBB-t a hozzájáruló felek bizottságának megbeszélésein született eredményekről.
   6. cikk
   Titoktartás
   (1)   A 2013. szeptember 23-i 2013/488/EU tanácsi határozattal (2) összhangban, a hozzájáruló felek bizottságának ülései és eljárásai vonatkozásában a Tanács biztonsági szabályait kell alkalmazni. A hozzájáruló felek bizottsága képviselőinek megfelelő biztonsági tanúsítvánnyal kell rendelkezniük.
   (2)   A HFB tanácskozásaira szakmai titoktartási kötelezettség vonatkozik, kivéve, ha a HFB egyhangúlag másként határoz.
   7. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2014. január 14-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 138., 2013.5.24., 15. o.

      (2)  A Tanács 2013. szeptember 23-i 2013/488/EU határozata az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


title: A Tanács (EU) 2015/2025 határozata (2015. október 26.) az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt, a Tunéziai Köztársaság uniós programokban való részvételét szabályozó általános elvekre vonatkozó, az Európai Unió és a Tunéziai Köztársaság közötti keretmegállapodásról szóló jegyzőkönyv megkötéséről

text:
               13.11.2015

               HU

               Az Európai Unió Hivatalos Lapja

               L 297/1

         A TANÁCS (EU) 2015/2025 HATÁROZATA
   (2015. október 26.)
   az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt, a Tunéziai Köztársaság uniós programokban való részvételét szabályozó általános elvekre vonatkozó, az Európai Unió és a Tunéziai Köztársaság közötti keretmegállapodásról szóló jegyzőkönyv megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 212. cikkére, összefüggésben 218. cikke (6) bekezdése második albekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               Az (EU) 2015/575 tanácsi határozattal (1) összhangban az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt, a Tunéziai Köztársaság uniós programokban való részvételét szabályozó általános elvekre vonatkozó, az Európai Unió és a Tunéziai Köztársaság közötti keretmegállapodásról (2) szóló jegyzőkönyv (a továbbiakban: a jegyzőkönyv) az Unió nevében 2015. március 17-én aláírásra került.

               (2)

               A jegyzőkönyv célja, hogy meghatározza mindazokat a pénzügyi és technikai szabályokat, amelyek lehetővé teszik, hogy Tunézia részt vegyen bizonyos uniós programokban. A jegyzőkönyv által létrehozott horizontális keret a gazdasági, pénzügyi és technikai együttműködésre vonatkozó olyan intézkedés, amely lehetővé teszi az Unió által a különböző uniós programok keretében biztosított – különösen pénzügyi – támogatáshoz való hozzájutást. Ez a keret csak azokra az uniós programokra vonatkozik, amelyek tekintetében az azokat létrehozó jogalkotási aktusok rendelkeznek Tunézia részvételének lehetőségéről. Ezért a jegyzőkönyv megkötése nem jár a programok által érintett különböző ágazati szakpolitikákra vonatkozó hatáskörök gyakorlásával; e hatásköröket az ilyen programok létrehozásakor gyakorolják.

               (3)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt, a Tunéziai Köztársaság uniós programokban való részvételét szabályozó általános elvekre vonatkozó, az Európai Unió és a Tunéziai Köztársaság közötti keretmegállapodásról szóló jegyzőkönyvet a Tanács az Unió nevében jóváhagyja (3).
   2. cikk
   A jegyzőkönyv (4) 10. cikkében előírt értesítést az Unió nevében a Tanács elnöke teszi meg
   3. cikk
   A Bizottság felhatalmazást kap arra, hogy az Unió nevében meghatározza a Tunézii Köztársaságnak az egyes uniós programokban való részvételére alkalmazandó szabályokat és feltételeket, különösen a folyósítandó pénzügyi hozzájárulást. A Bizottság tájékoztatja a Tanács illetékes munkacsoportját.
   4. cikk
   Ez a határozat az elfogadásának napján lép hatályba.

      Kelt Brüsszelben, 2015. október 26-án.

            a Tanács részéről

            az elnök

         F. MOGHERINI

      (1)  A Tanács (EU) 2015/575/EU határozata (2014. december 17.) az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt, a Tunéziai Köztársaság uniós programokban való részvételét szabályozó általános elvekre vonatkozó, az Európai Unió és a Tunéziai Köztársaság közötti keretmegállapodásról szóló jegyzőkönyvnek az Európai Unió nevében történő aláírásáról és ideiglenes alkalmazásáról (HL L 96., 2015.4.11., 1. o.).

      (2)  HL L 97., 1998.3.30., 2. o.

      (3)  A jegyzőkönyv az aláírásról szóló határozattal együtt került közzétételre a (HL L 96., 2015.4.11., 3. o.) számában.

      (4)  A jegyzőkönyv hatálybalépésének napját a Tanács Főtitkársága fogja közzétenni az Európai Unió Hivatalos Lapjában.


title: A Tanács 2003/202/KKBP határozata (2003. március 18.) a Macedónia Volt Jugoszláv Köztársaságban végrehajtandó EU katonai művelet megindításáról

text:
Fontos jogi nyilatkozat

|

32003D0202

Hivatalos Lap L 076 , 22/03/2003 o. 0043 - 0044

		A Tanács 2003/202/KKBP határozata(2003. március 18.)a Macedónia Volt Jugoszláv Köztársaságban végrehajtandó EU katonai művelet megindításárólAZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak 17. cikke (2) bekezdésére és 25. cikkére,tekintettel az Európai Unió Macedónia Volt Jugoszláv Köztársaságban folytatott katonai műveletéről szóló, 2003. január 27-i 2003/92/KKBP [1] tanácsi együttes fellépésre, különösen annak 3. cikkére,mivel:(1) Trajkovski elnök és a főtitkár/főképviselő között levélváltás történt, majd március 13-án újabb levél érkezett Trajkovski elnöktől, amelyben az Európai Uniót művelet megindítására kérte fel Macedónia Volt Jugoszláv Köztársaság területén.(2) 2003. február 7-én a Tanács úgy határozott, hogy kinevezi a Macedónia Volt Jugoszláv Köztársaság területén működő Európai Uniós erők műveleti parancsnokát és haderőparancsnokát, valamint kijelöli a Műveleti Parancsnokságot.(3) 2003. február 18-án a Politikai és Biztonsági Bizottság (PBB) a Macedónia Volt Jugoszláv Köztársaságban végrehajtandó katonai művelet tekintetében a résztvevők bizottságának felállításáról határozott.(4) Az EU-NATO kapcsolatokat szabályozó állandó megállapodások megkötése megtörtént, és levélváltás történt a NATO-val a NATO eszközeinek és felszereléseinek az Európai Unió Macedónia Volt Jugoszláv Köztársaságban végrehajtandó katonai műveletének a rendelkezésére bocsátásáról.(5) 2003. március 18-án az érintett katonai szervek véleménye alapján a Tanács jóváhagyta a PBB által benyújtott műveleti tervet.(6) Az Észak-atlanti Tanács úgy határozott, hogy 2003. március 31-től kezdődően befejezi a "Allied Harmony" elnevezésű, Macedónia Volt Jugoszláv Köztársaság területén folytatott műveletét.(7) A SOFA és Macedónia Volt Jugoszláv Köztársaság kormánya között folyamatban lévő tárgyalások várhatóan még a NATO művelet befejezése előtt lezárulnak.(8) Az Európai Unióról szóló szerződéshez és az Európai Közösséget létrehozó szerződéshez csatolt, Dánia álláspontjáról szóló jegyzőkönyv 6. cikkével összhangban Dánia nem vesz részt az Európai Unió védelmi vonatkozású határozatainak és fellépéseinek kidolgozásában és végrehajtásában. Dánia nem vesz részt a művelet finanszírozásában.A KÖVETKEZŐKÉPPEN HATÁROZOTT:1. cikkAz EU Macedónia Volt Jugoszláv Köztársaságban végrehajtandó katonai műveletét 2003. március 31-én kell megindítani.2. cikkA műveleti parancsnokot azonnali hatállyal fel kell hatalmazni a bevetési parancs (ACTORD) kiadására annak érdekében, hogy az alakulatok hadszíntérre érkezését követően, a parancsnokság átadása előtt megkezdhesse a feladat végrehajtását.3. cikkAz EU Macedónia Volt Jugoszláv Köztársaság területén végrehajtandó műveletének várható időtartama 6 hónap. A Politikai és Biztonsági Bizottság az EUKB véleménye alapján, a műveleti parancsnok nézete szerint, a résztvevők bizottsága véleményének figyelembe vételével ajánlást tesz a Tanácsnak a művelet befejezésére. Erre az EU célkitűzéseihez képest elért haladás értékelését követően kerül sor.4. cikkEz a határozat az elfogadásának napján lép hatályba.5. cikkEzt a határozatot az Európai Unió Hivatalos Lapjában ki kell hirdetni.Kelt Brüsszelben, 2003. március 18-án.a Tanács részérőlaz elnökG. Papandreou[1] HL L 34., 2003.2.11., 26. o.--------------------------------------------------


title: A Tanács (KKBP) 2017/1342 határozata (2017. július 17.) az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP határozat módosításáról és meghosszabbításáról

text:
               18.7.2017

               HU

               Az Európai Unió Hivatalos Lapja

               L 185/60

         A TANÁCS (KKBP) 2017/1342 HATÁROZATA
   (2017. július 17.)
   az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP határozat módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. május 22-én elfogadta a 2013/233/KKBP határozatot (1), amellyel létrehozta az Európai Unió líbiai integrált határigazgatást segítő misszióját (EUBAM Líbia).

               (2)

               A Politikai és Biztonsági Bizottság (PBB) 2016. január 19-én megállapodott arról, hogy a líbiai nemzeti egységkormány kérésére az EUBAM Líbia meglévő kereteit használja fel egy esetleges polgári közös biztonság- és védelempolitika/a biztonsági ágazat reformja keretei között megvalósítandó fellépés megtervezéséhez, hozzájárulva az ENSZ líbiai támogató misszió (UNSMIL) erőfeszítéseihez, és ennek nyomán megállapodott az EUBAM Líbia megbízatásának hat hónappal történő meghosszabbításáról. A Tanács ezt követően 2016. február 15-én elfogadta az EUBAM Líbia 2016. augusztus 21-ig történő meghosszabbításáról szóló (KKBP) 2016/207 határozatot (2).

               (3)

               A Tanács 2016. augusztus 4-én elfogadta a (KKBP) 2016/1339 határozatot (3), amellyel módosította és 2017. augusztus 21-ig meghosszabbította a 2013/233/KKBP határozatot.

               (4)

               Az Európai Tanács tagjai a migráció külső vonatkozásairól tett 2017. február 3-i, máltai nyilatkozatukban külön hangsúlyozták, hogy minden eddiginél fontosabb céljuk, hogy Líbia stabil országgá váljon, és az Unió mindent meg fog tenni e cél elérése érdekében. Líbiában a kapacitásépítés kulcsfontosságú ahhoz, hogy a hatóságok ellenőrzésük alá tudják vonni a szárazföldi és a tengeri határokat, és fel tudják venni a küzdelmet a tranzit- és a csempésztevékenységekkel.

               (5)

               A Tanács a 2017. február 6-i, Líbiáról szóló következtetéseiben mindenekelőtt újólag megerősítette, hogy teljeskörűen támogatja az UNSMIL-t, és megállapította, hogy az EUBAM Líbia továbbra is együtt fog működni a líbiai hatóságokkal és támogatást fog nyújtani számukra annak érdekében, hogy amint a feltételek lehetővé teszik, polgári missziót lehessen majd indítani a rendészet, a jogállamiság és a határigazgatás területén.

               (6)

               A PBB 2017. július 4-én megállapodott a misszió stratégiai felülvizsgálata alapján az EUBAM Líbia megbízatásának 2018. december 31-ig történő meghosszabbításáról.

               (7)

               Az Unió külügyi és biztonságpolitikai főképviselője (a továbbiakban: a főképviselő) számára lehetővé kell tenni, hogy az EUBAM Líbia céljára előállított minősített adatokat a 2013/488/EU tanácsi határozattal (4) összhangban az Europol, a Frontex, az ENSZ és az Interpol részére átadhassa.

               (8)

               A 2013/233/KKBP határozatot ennek megfelelően módosítani kell.

               (9)

               Az EUBAM Líbia végrehajtására olyan helyzetben kerül sor, amely rosszabbodhat és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   A 2013/233/KKBP határozat a következőképpen módosul:

               1.

               A 2. cikk helyébe a következő szöveg lép:
               „2. cikk
               Célkitűzések
               Az EUBAM Líbia segítséget fog nyújtani a polgári biztonsági ágazati reform átfogó tervezési folyamatához egy esetleges polgári közös biztonság- és védelempolitikai (KBVP-) misszió előkészítése céljából.
               Az EUBAM Líbia célja, hogy együttműködjön a líbiai hatóságokkal és támogatást nyújtson számukra a határigazgatás, a bűnüldözés és tágabb értelemben vett büntető igazságszolgáltatási rendszer területén.”.

               2.

               A 3. cikk (1) bekezdése helyébe a következő szöveg lép:
               „(1)   A 2. cikkben meghatározott célkitűzések megvalósítása érdekében az EUBAM Líbia:

                           a)

                           információk nyújtásával segíti egy esetleges polgári KBPV misszió uniós megtervezését a biztonsági ágazat reformja területén, szorosan együttműködve az ENSZ líbiai támogató misszióval (UNSMIL) és hozzájárulva annak tevékenységeihez, valamint kapcsolatot tartva a legitim líbiai hatóságokkal és más érintett biztonsági közvetítőkkel;

                           b)

                           támogatja a határigazgatás bővített keretének kialakítását, többek között kapacitást biztosítva a belügyminisztérium parti rendőrségének (a parti biztonságért felelős főigazgatóság), együttműködve a líbiai parti őrséggel és az ország déli határain megerősítve a kapcsolatokat a legitim líbiai hatóságokkal;

                           c)

                           támogatja a belügyminisztérium kapacitásépítését és stratégiai tervezését a tripoli rendfenntartással és a koordinációs kapacitásoknak a szervezett bűnözés és a terrorizmus elleni küzdelemben érintett líbiai hatóságok körében történő fejlesztésével kapcsolatban;

                           d)

                           támogatja az igazságügyi minisztérium tágabb kapacitásépítését és a stratégiai tervezéshez történő segítségnyújtását, többek között a büntető igazságszolgáltatás reformjával foglalkozó munkacsoport és esetleges alcsoportok létrehozásával.”

               3.

               Az 5. cikk (7) bekezdése helyébe a következő szöveg lép:
               „(7)   A polgári műveleti parancsnok, az Unió líbiai küldöttségének vezetője és az EUBAM Líbia misszióvezetője szükség szerint konzultálnak egymással. Az Európai Külügyi Szolgálat nemekkel kapcsolatos kérdésekkel foglalkozó főtanácsadójával adott esetben szintén konzultálni szükséges.”

               4.

               A 6. cikk (7) bekezdése helyébe a következő szöveg lép:
               „(7)   Adott esetben a misszióvezető feladata a helyszínen jelen lévő egyéb uniós szereplőkkel való koordináció. A parancsnoki lánc sérelme nélkül az Unió líbiai küldöttségének vezetője helyi politikai iránymutatást nyújt a misszióvezetőnek.”

               5.

               A 9. cikk (1) bekezdése helyébe a következő szöveg lép:
               „(1)   Az EUBAM Líbia politikai ellenőrzését és stratégiai irányítását – a Tanács és a főképviselő felügyelete alatt – a PBB gyakorolja. A Tanács ezúton felhatalmazza a PBB-t, hogy az EUSZ 38. cikke harmadik bekezdésének megfelelően a vonatkozó határozatokat e célból meghozza. Ez a felhatalmazás a misszióvezetőnek a főképviselő javaslata alapján történő kinevezésére és a tervezési dokumentumok módosítására is vonatkozik. Az EUBAM Líbia céljaival és befejezésével kapcsolatos döntéshozatali hatáskör továbbra is a Tanácsot illeti meg.”

               6.

               A 11. cikk (4) bekezdése helyébe a következő szöveg lép:
               „(4)   Az EUBAM Líbia személyi állománya szolgálatba lépés előtt – a tervezési dokumentumokkal összhangban – kötelező biztonsági képzésen vesz részt. A személyi állomány ezenkívül a misszió biztonságáért felelős tisztviselő által szervezett rendszeres helyszíni ismétlő képzéseken is részt vesz.”

               7.

               A 13. cikk (1) bekezdése utolsó albekezdésének helyébe a következő szöveg lép:
               „Az EUBAM Líbiával járó kiadások fedezésére szánt pénzügyi referenciaösszeg a 2016. augusztus 22-től2017. november 30-ig terjedő időszakra 17 000 000 EUR.”

               8.

               A 15. cikk (4) bekezdése helyébe a következő szöveg lép:
               „(4)   A főképviselő felhatalmazást kap arra, hogy az EUBAM Líbia céljára előállított EU-minősített adatokat a 2013/488/EU határozattal összhangban az Europol és a Frontex részére átadja.”

               9.

               A 15. cikkben a következő bekezdések kerülnek beillesztésre:
               „(5)   A főképviselő felhatalmazást kap arra, hogy a 2013/488/EU határozattal összhangban az EUBAM Líbia céljaira előállított EU-minősített adatokat »RESTREINT UE/EU RESTRICTED« szintig az ENSZ részére átadja.
               (6)   A főképviselő felhatalmazást kap arra, hogy a 2013/488/EU határozattal összhangban az EUBAM Líbia céljaira előállított EU-minősített adatokat az Interpol részére átadja. Az Unió és az Interpol közötti megállapodás megkötéséig az EUBAM Líbia az Interpol tagállamokban működő nemzeti központi irodái részére az említett adatokat átadhatja a polgári műveleti parancsnok és az adott nemzeti központi iroda vezetője között kötendő megállapodásokkal összhangban.
               (7)   A főképviselő felhatalmazást kap arra, hogy az e cikkben szereplő, információcserére vonatkozó rendelkezések végrehajtásához szükséges megállapodásokat megkösse.
               (8)   A főképviselő az adatok átadására vonatkozó felhatalmazásait, valamint az e cikkben említett megállapodások megkötésére vonatkozó hatáskörét a főképviselő felügyelete alatt álló személyekre, a polgári műveleti parancsnokra és/vagy a misszióvezetőre átruházhatja.”

               10.

               A 16. cikk második bekezdése helyébe a következő szöveg lép:
               „Ezt a határozatot 2018. december 31-ig kell alkalmazni.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2017. július 17-én.

            a Tanács részéről

            az elnök

         F. MOGHERINI

      (1)  A Tanács 2013/233/KKBP határozata (2013. május 22.) az Európai Unió líbiai integrált határigazgatást segítő missziójáról (EUBAM Libya [helyesen: EUBAM Líbia]) (HL L 138., 2013.5.24., 15. o.).

      (2)  A Tanács (KKBP) 2016/207 határozata (2016. február 15.) az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP határozat módosításáról (HL L 39., 2016.2.16., 45. o.).

      (3)  A Tanács (KKBP) 2016/1339 határozata (2016. augusztus 4.) az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP tanácsi határozat módosításáról és meghosszabbításáról (HL L 212., 2016.8.5., 111. o.).

      (4)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274, 15.10.2013, 1. o.).


title: 2013/549/EU: Az Európai Parlament határozata ( 2013. április 17. ) az Európai Unió 2011-es pénzügyi évre szóló általános költségvetésének végrehajtására vonatkozó mentesítésről, VIII. szakasz – Európai ombudsman

text:
               16.11.2013

               HU

               Az Európai Unió Hivatalos Lapja

               L 308/133

      AZ EURÓPAI PARLAMENT HATÁROZATA

   (2013. április 17.)
   az Európai Unió 2011-es pénzügyi évre szóló általános költségvetésének végrehajtására vonatkozó mentesítésről, VIII. szakasz – Európai ombudsman
   (2013/549/EU)
   AZ EURÓPAI PARLAMENT,

               —

               tekintettel az Európai Unió 2011-es pénzügyi évre szóló általános költségvetésére, (1)

               —

               tekintettel az Európai Unió 2011-es pénzügyi évre vonatkozó összevont éves beszámolójára (COM(2012) 436 – C7-0231/2012) (2),

               —

               tekintettel a Számvevőszék 2011-es pénzügyi év költségvetésének végrehajtásáról szóló éves jelentésére, az intézmények válaszaival együtt (3),

               —

               tekintettel a Számvevőszék 2011-es pénzügyi évre vonatkozó, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0094/2013),

               1.

               mentesítést ad az európai ombudsman számára a 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak, és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 68., 2011.3.15.

      (2)  HL C 348., 2012.11.14., 1. o.

      (3)  HL C 344., 2012.11.12., 1. o.

      (4)  HL C 348., 2012.11.14., 130. o.

      (5)  HL L 248., 2002.9.16., 1. o.

      (6)  HL L 298., 2012.10.26., 1. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Unió 2011-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VIII. szakasz – Európai ombudsman
      AZ EURÓPAI PARLAMENT,

                  —

                  tekintettel az Európai Unió 2011-es pénzügyi évre szóló általános költségvetésére (1),

                  —

                  tekintettel az Európai Unió 2011-es pénzügyi évre vonatkozó összevont éves beszámolójára (COM(2012) 436 – C7-0231/2012) (2),

                  —

                  tekintettel a Számvevőszék 2011-es pénzügyi év költségvetésének végrehajtásáról szóló éves jelentésére, az intézmények válaszaival együtt (3),

                  —

                  tekintettel a Számvevőszék 2011-es pénzügyi évre vonatkozó, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

                  —

                  tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

                  —

                  tekintettel eljárási szabályzatának 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0094/2013),

                  1.

                  megelégedéssel veszi tudomásul, hogy a 2011-es pénzügyi évre vonatkozó éves jelentésében a Számvevőszék megállapította: az európai ombudsman (a továbbiakban: ombudsman) tekintetében az emberi erőforrásokhoz és a beszerzésekhez kapcsolódóan ellenőrzött terülteken nem tártak fel lényeges hiányosságokat;

                  2.

                  örömmel látja, hogy a Számvevőszék ellenőrzési munkája alapján úgy vélte, hogy a 2011. december 31-i fordulónappal záruló pénzügyi évet illetően az intézmények és szervek igazgatási és egyéb kiadásokkal kapcsolatos kifizetései összességükben lényegi hibától mentesek;

                  3.

                  hangsúlyozza, hogy az ombudsman költségvetése kizárólag igazgatási jellegű, és 2011-ben 9 427 395 EUR-t tett ki, ebből 7 318 795 EUR az 1. cím (az intézménynél dolgozó személyekkel kapcsolatos kiadások), 1 469 200 EUR a 2. cím (épületek, berendezések és egyéb működési költségek), 639 400 EUR pedig a 3. cím (az intézmény által betöltött különleges funkciók gyakorlása során felmerülő költségek) költségvetése;

                  4.

                  nyugtázza, hogy az összes előirányzat 92,54 %-át kötötték le (2010-ben 89,65 %) és 85,62 %-át fizették ki (2010-ben 84,03 %), és üdvözli a felhasználási arány javulását; további erőfeszítéseket kér a végrehajtási arány javítására, illetve kéri a végrehajtott változások nyomon követését;

                  5.

                  felhívja a figyelmet a pénzügyi tervezés javítására vonatkozó kötelezettségre annak érdekében, hogy a költségvetés végrehajtása haladéktalanul hatékonyabbá váljon;

                  6.

                  helyesli az ombudsman 2011-re vonatkozó éves irányítási tervét, amelyben kritikus teljesítménymutatókat határoztak meg annak felmérésére, hogy a hivatal hogyan teljesít a célkitűzései megvalósítása tekintetében;

                  7.

                  felkéri az ombudsmant, hogy következő éves tevékenységi jelentésébe foglalja bele az év folyamán kért, igénybe nem vett tolmácsolási szolgáltatások arányát;

                  8.

                  örömmel látja, hogy a belső ellenőr következtetései szerint az ombudsman a hivatala által a kifizetési kérelmek feldolgozása tekintetében alkalmazott belső irányítási és ellenőrzési eljárások javítására irányuló három ajánlásból kettőt végrehajtott; megállapítja, hogy a tényleges kifizetésekre vonatkozó visszajelzések időben történő biztosítása terén továbbra is előrelépésre van szükség; kéri a tényleges kifizetésekkel kapcsolatos, időben történő visszajelzésre vonatkozó harmadik ajánlás haladéktalan végrehajtását;

                  9.

                  felszólít az elfogadhatósággal kapcsolatosan a panaszok beérkezésétől számított egy hónapon belül meghozott határozatok – 2011-ben 70 %-ot elért – arányának lényeges javítására; úgy véli, hogy az ombudsmani hivatal 2012 elején végrehajtott átszervezése, valamint a Nyilvántartó Hivatal eljárásainak egyszerűsítése a panaszokkal foglalkozó osztály teljesítményének javulását eredményezheti az elkövetkezendő években;

                  10.

                  aggodalommal veszi tudomásul, hogy 2011-ben a vizsgálatok átlagos időtartama nőtt, és csak az esetek 66 %-át zárták le 12 hónapon belül, 80 %-át pedig 18 hónapon belül; felszólít ezen arány jelentős mértékű javítására; felhívja az ombudsmant annak tisztázására, hogy az esetek hány százalékában van szükség egynél több vizsgálati fordulóra, és mikor van szükség második vizsgálati fordulóra;

                  11.

                  felhívja az ombudsmant, hogy az eljárások időtartamának csökkentése érdekében éves jelentésében tüntesse fel azt is, hogy az erőforrások hány százalékát fordítják a lakossági panaszok kezelésére, és milyen lépéseket tart szükségesnek a szolgálatok gyorsabbá és hatékonyabbá tételére, elsősorban az erőforrások átcsoportosítása révén;

                  12.

                  felhívja az ombudsmant, hogy éves jelentésében nyújtson tájékoztatást arról, hogy hogyan szólítja meg az uniós polgárokat, és a költségvetésből mekkora támogatásban részesül e célra;

                  13.

                  felhívja az ombudsmani hivatalt, hogy a következő éves tevékenységi jelentése egy átfogó táblázatot is tartalmazzon az ombudsman rendelkezésére álló teljes humánerőforrásról, kategóriánként, besorolási fokozatonként, nemenként, a szakképzésben való részvétel és állampolgárság szerint, valamint bocsássa rendelkezésre az előző évekre vonatkozóan kért összes dokumentumot;

                  14.

                  hangsúlyozza, hogy az ombudsman 2011. évi tevékenységéről szóló éves jelentést a plenáris ülés 2012 októberében elfogadta, és elégedett az abban foglalt észrevételekkel.

         (1)  HL L 68., 2011.3.15.

         (2)  HL C 348., 2012.11.14., 1. o.

         (3)  HL C 344., 2012.11.12., 1. o.

         (4)  HL C 348., 2012.11.14., 130. o.

         (5)  HL L 248., 2002.9.16., 1. o.

         (6)  HL L 298., 2012.10.26., 1. o.


title: Társbizottsági eljárás és a határozatképesség megállapítása (az eljárási szabályzat 47. és 149. cikkének értelmezése) Az Európai Parlament 2009. február 19-i határozata az eljárási szabályzat 47. cikkének és a 149. cikke (4) bekezdésének értelmezéséről: társbizottsági eljárás és a határozatképesség megállapítása

text:
               25.3.2010

               HU

               Az Európai Unió Hivatalos Lapja

               CE 76/93

         2009. február 19., csütörtökTársbizottsági eljárás és a határozatképesség megállapítása (az eljárási szabályzat 47. és 149. cikkének értelmezése)
   P6_TA(2009)0080
   Az Európai Parlament 2009. február 19-i határozata az eljárási szabályzat 47. cikkének és a 149. cikke (4) bekezdésének értelmezéséről: társbizottsági eljárás és a határozatképesség megállapítása
   2010/C 76 E/18

      Az Európai Parlament,
   tekintettel Alkotmányügyi Bizottsága elnökének 2009. január 27-i és 2009. február 13-i levelére,
   tekintettel eljárási szabályzata 201. cikkére,

               1.

               úgy határoz, hogy a 47. cikkhez az alábbi értelmezést csatolja:
               „A 47. cikk szerinti társbizottság eljárás, nemzetközi megállapodás 83. cikk szerinti vizsgálata esetén, nem alkalmazható a 75. cikk szerinti hozzájárulási eljárás vonatkozásában.”;

               2.

               úgy határoz, hogy a 149. cikk (4) bekezdéséhez az alábbi értelmezést csatolja:
               „Azoknak a képviselőknek, akik a határozatképesség megállapítását kérelmezik, e kérelem előterjesztésekor jelen kell lenniük az ülésteremben.”;

               3.

               utasítja elnökét, hogy továbbítsa ezt a határozatot a Tanácsnak és a Bizottságnak tájékoztatásul.


title: 2004/541/: 2004/541/EK:#A Tanács határozata (2004. július 5.) a három érdekcsoport képviselőinek és helyetteseinek az Európai Hálózat- és Információbiztonsági Ügynökség Igazgatótanácsába delegálásáról

text:
               10.7.2004

               HU

               Az Európai Unió Hivatalos Lapja

               L 240/6

      A TANÁCS HATÁROZATA

   (2004. július 5.)
   a három érdekcsoport képviselőinek és helyetteseinek az Európai Hálózat- és Információbiztonsági Ügynökség Igazgatótanácsába delegálásáról
   (2004/541/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az Európai Parlament és a Tanács 2004. március 10-i, egy Európai Hálózat- és Információbiztonsági Ügynökség (a továbbiakban: az Ügynökség) létrehozásáról szóló 460/2004/EK rendeletére (1) és különösen annak 6. cikkére,
   tekintettel a Bizottság 2004. május 28-i javaslatára,
   mivel:

               (1)

               Ennek a rendeletnek a 6. cikke meghatározza, hogy az Ügynökség Igazgatótanácsa az egyes tagállamok egy-egy képviselőjéből és a Bizottság három képviselőjéből, valamint a Bizottság által javasolt és a Tanács által kinevezett, szavazati jog nélküli három képviselőből áll, akik az alábbi csoportok egyikét képviselik:

                           a)

                           információ- és kommunikációtechnológiai ipar

                           b)

                           fogyasztói csoportok

                           c)

                           a hálózati és információbiztonság területének tudományos szakértői.

               (2)

               A Bizottság felszólította a tagállamokat, hogy tegyenek lépéseket az Igazgatótanácsba delegált tagállami képviselők, valamint egy helyettes kinevezésére, aki képviseli a tagot annak távollétében.

               (3)

               Az Ügynökség Igazgatótanácsának a lehető leggyorsabban működésbe kell lépnie annak érdekében, hogy az Ügynökség a munkáját azonnal el tudja kezdeni,

         A KÖVETKEZŐKÉPPEN HATÁROZOTT:
   Egyetlen cikk
   A három érdekcsoportot az Európai Hálózat- és Információbiztonsági Ügynökség Igazgatótanácsában képviselő tagok és helyetteseik listája a következő:

               Tagok

               Helyettesek

               Információ- és kommunikációtechnológiai ipar

               Mark MacGann

               Berit Svendsen

               Fogyasztói csoportok

               Markus Bautsch

               Jim Murray

               A hálózati és információbiztonság területének tudományos szakértői

               Kai Rannenberg

               Niko Schlammberger

      Kelt Brüsszelben, 2004. július 5-én.

            a Tanács részéről

            az elnök

         G. ZALM

      (1)  HL L 77., 2004.3.13., 1. o.


title: Az Európai Parlament és a Tanács (EU) 2015/44 határozata ( 2014. december 17. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodás 13. pontja alapján történő igénybevételéről (Franciaország „EGF/2013/014 FR/Air France” referenciaszámú kérelme)

text:
               14.1.2015

               HU

               Az Európai Unió Hivatalos Lapja

               L 8/18

         AZ EURÓPAI PARLAMENT ÉS A TANÁCS (EU) 2015/44 HATÁROZATA
   (2014. december 17.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodás 13. pontja alapján történő igénybevételéről
   (Franciaország „EGF/2013/014 FR/Air France” referenciaszámú kérelme)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (1) és különösen annak 12. cikke (3) bekezdésére,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (2),
   tekintettel a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre (3) és különösen annak 12. cikkére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra (4) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (EGAA) azzal a céllal hozták létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               Az EGAA éves maximális összege az 1311/2013/EU, Euratom rendelet 12. cikkében meghatározottaknak megfelelően (2011-es árakon számítva) 150 millió EUR.

               (3)

               Franciaország az Air France-nál történt elbocsátásokra tekintettel 2013. december 20-án az EGAA igénybevételére irányuló kérelmet nyújtott be, majd azt 2014. július 24-ig további információval egészítette ki. A kérelem eleget tesz az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 25 937 813 EUR rendelkezésre bocsátására tesz javaslatot.

               (4)

               Az EGAA-t tehát igénybe kell venni a Franciaország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból 25 937 813 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2014. december 17-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         B. DELLA VEDOVA

      (1)  HL L 406., 2006.12.30., 1. o.

      (2)  HL L 347., 2013.12.20., 855. o.

      (3)  HL L 347., 2013.12.20., 884. o.

      (4)  HL C 373., 2013.12.20., 1. o.


title: Az Európai Parlament (EU) 2016/1460 határozata (2016. április 28.) az Európai Unió 2014-es pénzügyi évre szóló általános költségvetésének végrehajtására vonatkozó mentesítésről, III. szakasz - Bizottság

text:
               14.9.2016

               HU

               Az Európai Unió Hivatalos Lapja

               L 246/25

         AZ EURÓPAI PARLAMENT (EU) 2016/1460 HATÁROZATA
   (2016. április 28.)
   az Európai Unió 2014-es pénzügyi évre szóló általános költségvetésének végrehajtására vonatkozó mentesítésről, III. szakasz - Bizottság
   AZ EURÓPAI PARLAMENT,

               —

               tekintettel az Európai Unió 2014-es pénzügyi évre vonatkozó általános költségvetésére (1),

               —

               tekintettel az Európai Unió 2014-es pénzügyi évre vonatkozó összevont éves beszámolójára (COM(2015)377 – C8-0199/2015) (2),

               —

               tekintettel a Bizottság által benyújtott, a 2013. évi mentesítés nyomon követéséről szóló jelentésre (COM(2015)505) és az e jelentéshez csatolt bizottsági belső munkadokumentumokra (SWD(2015)194, SWD(2015)195),

               —

               tekintettel az „Összefoglaló jelentés a Bizottság 2014-ben elért irányítási eredményeiről” című, 2015. június 3-i bizottsági közleményre (COM(2015)279) és annak mellékleteire,

               —

               tekintettel a Bizottság által benyújtott, az uniós finanszírozásnak az elért eredmények alapján történő értékeléséről szóló éves jelentésre (COM(2015)313) és az e jelentéshez csatolt bizottsági belső munkadokumentumokra (SWD(2015)124, SWD(2015)125),

               —

               tekintettel a Bizottságnak a 2014-ben végrehajtott belső ellenőrzésekről szóló, a mentesítésért felelős hatóság számára készített éves jelentésére (COM(2015)441) és az ahhoz csatolt bizottsági belső munkadokumentumra (SWD(2015)170),

               —

               tekintettel a Számvevőszéknek a 2014-es pénzügyi évre vonatkozó költségvetés végrehajtásáról szóló éves jelentésére, az ügynökségek válaszaival együtt (3), valamint a Számvevőszék különjelentéseire,

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

               —

               tekintettel a Bizottságnak a 2014-es pénzügyi évre szóló általános költségvetés végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05583/2016 – C8-0042/2016)

               —

               tekintettel az Európai Parlamenthez, a Tanácshoz és a Számvevőszékhez intézett, az Európai Unió költségvetésének 2014 végéig megvalósított védelméről szóló 2015. október 8-i bizottsági közleményre (COM(2015)503),

               —

               tekintettel az Európai Unió működéséről szóló szerződés 317., 318. és 319. cikkére,

               —

               tekintettel az Európai Atomenergia-közösséget létrehozó szerződés 106a. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (5) és különösen annak 62., 164., 165. és 166. cikkére,

               —

               tekintettel eljárási szabályzata 93. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A8-0140/2016),

               A.

               mivel az Európai Unióról szóló szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködve, saját felelősségére végzi, a hatékony és eredményes pénzgazdálkodás elveinek tiszteletben tartásával;

               1.

               mentesítést ad a Bizottság számára az Európai Unió 2014-es pénzügyi évre szóló általános költségvetésének végrehajtására vonatkozóan;

               2.

               észrevételeit az Európai Unió 2014-es pénzügyi évre szóló általános költségvetésének (III. szakasz – Bizottság és végrehajtó ügynökségek végrehajtására vonatkozó mentesítésről szóló határozatok szerves részét képező állásfoglalásban, valamint a Bizottság 2014-es pénzügyi évre vonatkozó mentesítése kapcsán a Számvevőszék által készített különjelentésekről szóló, 2016. április 28-i állásfoglalásában (6) ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Számvevőszéknek és az Európai Beruházási Banknak, valamint a tagállamok parlamentjeinek és nemzeti és regionális ellenőrző szerveinek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL L 51., 2014.2.20.

      (2)  HL C 377., 2015.11.13., 1. o.

      (3)  HL C 373., 2015.11.10., 1. o.

      (4)  HL C 377., 2015.11.13., 146. o.

      (5)  HL L 298., 2012.10.26., 1. o.

      (6)  E napon elfogadott szövegek, P8_TA(2016)0148 (lásd e Hivatalos Lap 91. oldalát).


title: 2007/215/EK: A Tanács határozata ( 2007. január 29. ) az Európai Védelmi Ügynökség személyzeti szabályzatáról szóló 2004/676/EK határozat módosításáról

text:
               5.4.2007

               HU

               Az Európai Unió Hivatalos Lapja

               L 95/21

      A TANÁCS HATÁROZATA

   (2007. január 29.)
   az Európai Védelmi Ügynökség személyzeti szabályzatáról szóló 2004/676/EK határozat módosításáról
   (2007/215/EK)
   AZ EURÓPAI UNIÓ TANÁCSA,
   tekintettel az Európai Védelmi Ügynökség létrehozásáról szóló, 2004. július 12-i 2004/551/KKBP tanácsi együttes fellépésre (1) és különösen annak 11. cikke (3) bekezdésének 3.1. pontjára,
   tekintettel az Európai Védelmi Ügynökség személyzeti szabályzatáról szóló, 2004. szeptember 24-i 2004/676/EK tanácsi határozatra (2) és különösen annak 170. cikke (2) bekezdésére,
   tekintettel az Európai Védelmi Ügynökség Irányítóbizottságának javaslatára,
   mivel:

               (1)

               Az európai közszolgálat emberi erőforrásainak harmonizáltabb megközelítése érdekében az Európai Védelmi Ügynökség személyzeti szabályzatának rendelkezéseit össze kell hangolni az Európai Közösség tisztviselői személyzeti szabályzatának és egyéb alkalmazottai alkalmazási feltételeinek hasonló rendelkezéseivel, különös tekintettel az újrabeilleszkedési támogatással, a távozási díjjal, az eltartott gyermek után járó támogatással, a megkülönböztetésmentesség elvének tiszteletben tartásával, valamint az osztályvezetővé, igazgatóvá vagy főigazgatóvá kinevezett alkalmazottak számára biztosított előnyökkel kapcsolatos rendelkezésekre. Ugyanezen okból figyelembe kell venni az Európai Közösség tisztviselői személyzeti szabályzatának és egyéb alkalmazottai alkalmazási feltételeinek e rendelkezései alkalmazása során szerzett tapasztalatokat.

               (2)

               Az Európai Védelmi Ügynökség személyzeti szabályzatának rendelkezéseit össze kell hangolni az Európai Közösség tisztviselői személyzeti szabályzatának és egyéb alkalmazottai alkalmazási feltételeinek hasonló rendelkezéseivel, miközben tiszteletben kell tartani az Európai Védelmi Ügynökség személyzetének az e módosítások hatályba lépése előtt szerzett jogait, és figyelembe kell venni jogos elvárásaikat.

               (3)

               Az Európai Védelmi Ügynökség személyzeti szabályzatának 2004-es elfogadása óta a szövegben több következetlenséget észleltek. Ezeket ki kell javítani.

               (4)

               Az Európai Védelmi Ügynökség 2004/676/EK határozatban foglalt személyzeti szabályzatát ennek megfelelően módosítani kell,

         A KÖVETKEZŐKÉPPEN HATÁROZOTT:
   1. cikk
   A 2004/676/EK határozat a következőképpen módosul:

               1.

               A 5. cikk (4) bekezdésének első albekezdése helyébe a következő szöveg lép:
               „(4)   Az (1) bekezdés alkalmazásában fogyatékkal élőnek minősül az a személy, akit maradandó, vagy maradandónak mutatkozó fizikai vagy szellemi károsodás ért. A károsodást a 37. cikkben előírt eljárás szerint határozzák meg.”

               2.

               A 10. cikk (2) bekezdésének helyébe a következő szöveg lép:
               „(2)   Az ideiglenes alkalmazott a szerződéskötésre jogosult hatóság engedélye nélkül egyetlen kormánytól vagy az Ügynökségen kívüli más helyről sem fogadhat el semmiféle elismerést, kitüntetést, kedvezményt, ajándékot vagy fizetséget, kivéve, ha azzal a kinevezését megelőzően, illetve katonai vagy egyéb állampolgári kötelezettség teljesítése céljából biztosított külön szabadsága során nyújtott szolgálatait ismerik el.”

               3.

               A 21. cikk második albekezdése helyébe a következő szöveg lép:
               „Az előző albekezdés rendelkezései nem alkalmazandók azon ideiglenes alkalmazottra vagy volt ideiglenes alkalmazottra, aki a fellebbezési tanács vagy a fegyelmi tanács előtt tesz tanúvallomást olyan ügyben, amely valamely ideiglenes alkalmazottat vagy volt ideiglenes alkalmazottat érint.”

               4.

               A 27. cikk (1) bekezdésének b) pontja helyébe a következő szöveg lép:

                           „b)

                           az ideiglenes alkalmazott korábban az Ügynökség tudomására hozta ugyanezt az információt, és lehetővé tette az Ügynökség számára, hogy az Ügynökség által megszabott időtartamon belül – az eset összetettségétől függően – megtegye a megfelelő intézkedést. Az ideiglenes alkalmazottat hatvan napon belül kellő módon tájékoztatják ezen időtartam hosszáról.”

               5.

               A 36. cikk a következőképpen módosul:

                           a)

                           az (1) bekezdés a következő albekezdéssel egészül ki:
                           „Semmilyen beosztás sem tartható fenn valamely tagállam állampolgárai számára.”

                           b)

                           a (2) bekezdés e) pontjának helyébe a következő szöveg lép:

                                       „e)

                                       tanúbizonyságot tesz a részt vevő tagállamok egyik hivatalos nyelvének alapos ismeretéről, továbbá a részt vevő tagállamok egy további hivatalos nyelvének olyan szintű ismeretéről, amely a feladatkör ellátásához szükséges.”

               6.

               A 39. cikk a következőképpen módosul:

                           a)

                           a (2) bekezdés számozása (3) bekezdésre változik.

                           b)

                           a szöveg a következő (2) bekezdéssel egészül ki:
                           „(2)   Azt az ideiglenes alkalmazottat, aki a besorolási fokozata azonos fizetési fokozatában két évet letöltött, automatikusan át kell sorolni e besorolási fokozaton belül a következő fizetési fokozatba.
                           Ha egy ideiglenes alkalmazottat osztályvezetővé, igazgatóvá vagy főigazgatóvá neveznek ki, és feltéve, hogy az első kilenc hónapban új feladatait megfelelően teljesítette, a kinevezés hatálybalépésekor visszamenőleges hatállyal egy fizetési fokozattal előléptetik a besorolási fokozatán belül. Ez az előléptetés a havi alapilletményének az egyes besorolási fokozatok első és második fizetési fokozata közötti százaléknak megfelelő növekedéséhez vezet.”

               7.

               A 40. cikk második albekezdését el kell hagyni.

               8.

               Az 59. cikk (9) bekezdését el kell hagyni.

               9.

               A 63. cikk (2) bekezdésének helyébe a következő szöveg lép:
               „(2)   Az V. melléklet 6. cikkében meghatározott újrabeilleszkedési támogatásra azon ideiglenes alkalmazott jogosult, aki négy év szolgálati időt teljesített. Azon ideiglenes alkalmazott, aki több mint egy, de kevesebb mint négy év szolgálati időt teljesített, a szolgálati idejével arányos újrabeilleszkedési támogatásra jogosult, a töredékévek figyelmen kívül hagyásával.”

               10.

               Az V. melléklet a következő cikkel egészül ki:
               „2a. cikk
               A 2. cikk (1) bekezdésétől eltérve az eltartott gyermek után nyújtott támogatás helyébe az alábbi időszakokban a következő összegek lépnek:

                           2007.2.1.–2007.12.31.

                           302,35 EUR

                           2008.1.1.–2008.12.31.

                           315,53 EUR

                     A fenti összegeket minden alkalommal felül kell vizsgálni, amikor a díjazást a személyzeti szabályzat 59. cikke alapján felülvizsgálják.”

               11.

               Az V. melléklet 3. cikke (2) bekezdésének helyébe a következő szöveg lép:
               „(2)   A 2. cikk (2) bekezdése értelmében minden, 5. életévét nem betöltött vagy általános iskolai, illetve középiskolai nappali képzésben még nem részt vevő eltartott gyermek esetében a támogatás összege az alábbiak szerint kerül meghatározásra:

                           2007.2.1.–2007.8.31.

                           48,17 EUR

                           2007.9.1.–2008.8.31.

                           64,24 EUR

                           2008.9.1. és azt követően

                           80,30 EUR

                     A fenti összegeket minden alkalommal felül kell vizsgálni, amikor a díjazást a személyzeti szabályzat 59. cikke alapján felülvizsgálják.”

               12.

               A VI. melléklet 1. cikkének helyébe a következő szöveg lép:
               „1. cikk
               (1)   Az az alkalmazott, akinek szolgálati jogviszonya nem elhalálozás vagy rokkantság miatt szűnik meg, szolgálati jogviszonyának megszűnésekor az alábbi kifizetésekre jogosult:

                           a)

                           amennyiben kevesebb, mint egy év szolgálatot teljesített, a nyugdíjjárulékként alapilletményéből levont összegek háromszorosával egyenlő távozási díj kifizetésére, a személyzeti szabályzat 90. és 131. cikke szerinti bármely kifizetés levonása után;

                           b)

                           egyéb esetekben jogosult:

                                       (1)

                                       az Ügynökségnél fennálló öregségi nyugdíj iránti jogosultsága – az átruházás tényleges időpontjában frissített – biztosításmatematikai egyenértékének egy közigazgatási hatóság vagy szervezet nyugdíjalapjára vagy arra a nyugdíjalapra való átutalására, amelyben munkavállalói vagy önálló vállalkozói minőségben végzett tevékenység útján öregségi nyugdíjjogosultságot szerez, vagy

                                       (2)

                                       az ilyen juttatások biztosításmatematikai egyenértékének az általa megjelölt magánbiztosító társaságnak vagy nyugdíjpénztárnak való kifizetésére, azzal a feltétellel, hogy az adott társaság vagy pénztár garantálja, hogy:

                                                   i.

                                                   a tőkeösszeget nem fizeti vissza;

                                                   ii.

                                                   legkorábban 60 éves kortól és legkésőbb 65 éves kortól havi jövedelmet fizet;

                                                   iii.

                                                   rendelkezik a járulékok visszafizetéséről vagy a túlélő hozzátartozói nyugdíjról;

                                                   iv.

                                                   egyéb biztosítótársasághoz vagy pénztárhoz csak abban az esetben engedélyezi az átlépést, ha az adott pénztár teljesíti az i., ii. és iii. pontokban meghatározott feltételeket.

                     (2)   Az (1) bekezdés b) pontjától eltérve, az az alkalmazott, aki a nyugdíjjogosultság megszerzése vagy fenntartása érdekében szolgálata megkezdése óta egy általa választott, az (1) bekezdésben meghatározott kritériumoknak megfelelő nemzeti nyugdíjrendszerbe, magán nyugdíjrendszerbe vagy nyugdíjpénztárba fizetett be, és akinek szolgálati jogviszonya nem elhalálozás vagy rokkantság miatt szűnik meg, a szolgálat megszűnésekor távozási díjra jogosult, amelynek összege megfelel az EVÜ-nél teljesített szolgálat során szerzett nyugdíjjogosultság biztosításmatematikai értékének. Ilyen esetekben a 90. vagy 131. cikk alkalmazásával a nemzeti nyugdíjrendszerben való nyugdíjjogosultság megszerzése vagy fenntartása érdekében történt kifizetéseket le kell vonni a távozási díjból.
               (3)   Amennyiben az alkalmazott szolgálati jogviszonya beosztásából való eltávolítással szűnik meg, a fizetendő távozási díj összegét vagy adott esetben az átutalandó biztosításmatematikai egyenértéket a személyzeti szabályzat 146. cikkének megfelelően hozott döntés alapján kell meghatározni.”

         2. cikk
   Ez a határozat az elfogadásának napján lép hatályba. Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. január 29-én.

            a Tanács nevében

            az elnök

         Horst SEEHOFER

      (1)  HL L 245., 2004.7.17., 17. o.

      (2)  HL L 310., 2004.10.7., 9.o.


title: 2010/611/EU: A Bizottság határozata ( 2010. október 8. ) a 2006/241/EK határozatnak a Madagaszkárról származó guanó behozatala tekintetében történő módosításáról (az értesítés a C(2010) 6798. számú dokumentummal történt)  EGT-vonatkozású szöveg

text:
               9.10.2010

               HU

               Az Európai Unió Hivatalos Lapja

               L 266/62

         A BIZOTTSÁG HATÁROZATA
   (2010. október 8.)
   a 2006/241/EK határozatnak a Madagaszkárról származó guanó behozatala tekintetében történő módosításáról
   (az értesítés a C(2010) 6798. számú dokumentummal történt)
   (EGT-vonatkozású szöveg)
   (2010/611/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikke (6) bekezdésére,
   mivel:

               (1)

               A Madagaszkárról származó, egyes állati eredetű, a halászati termékeken kívüli termékekkel kapcsolatos bizonyos védekezési intézkedésekről szóló, 2006. március 24-i 2006/241/EK bizottsági határozat (2) a halászati termékek és csigák kivételével megtiltja a Madagaszkárról származó állati eredetű termékeknek az Európai Unióba történő behozatalát.

               (2)

               Madagaszkár jelezte, hogy guanót kíván exportálni az Unióba.

               (3)

               A nem emberi fogyasztásra szánt állati melléktermékekre vonatkozó egészségügyi előírások megállapításáról szóló, 2002. október 3-i 1774/2002/EK európai parlamenti és tanácsi rendelet (3) megtiltja az állati melléktermékek és feldolgozott termékek behozatalát és tranzitforgalmát, kivéve, ha az a rendelettel összhangban történik.

               (4)

               Az 1774/2002/EK rendelet értelmében a trágya 2. kategóriába tartozó anyag. A trágya a rendelet I. mellékletében meghatározott fogalma kiterjed a guanóra (madárürülékre) is, amely a rendelet VIII. mellékletének III. fejezetével összhangban lehet feldolgozatlan vagy feldolgozott is. A fejezet III. része kimondja, hogy a guanó forgalomba hozatalára semmilyen állat-egészségügyi feltétel nem vonatkozik.

               (5)

               Ezenfelül az 1774/2002/EK rendelet előírja, hogy a VII. és VIII. mellékletében említett termékeknek a harmadik országokból történő behozatalára alkalmazandó rendelkezések nem lehetnek sem kevésbé szigorúak, sem szigorúbbak azoknál, amelyeket ugyanezen termékek Unióban történő előállítására és forgalmazására kell alkalmazni.

               (6)

               A Madagaszkárról származó guanó behozatalát ezért a továbbiakban nem kell megtiltani.

               (7)

               A 2006/241/EK határozatot ezért ennek megfelelően módosítani kell.

               (8)

               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A HATÁROZATOT:
   1. cikk
   A 2006/241/EK határozat 1. cikke helyébe a következő szöveg lép:

      „1. cikk
      Ez a határozat a Madagaszkárról származó állati eredetű termékekre vonatkozik, a halászati termékek, csigák és a guanó kivételével.”

   2. cikk
   Ennek a határozatnak a tagállamok a címzettjei.

      Kelt Brüsszelben, 2010. október 8-án.

            a Bizottság részéről

         John DALLI

            a Bizottság tagja

      (1)  HL L 24., 1998.1.30., 9. o.

      (2)  HL L 88., 2006.3.25., 63. o.

      (3)  HL L 273., 2002.10.10., 1. o.